ธปท.ผุดบริการใหม่ จ่ายผ่านพร้อมเพย์
ธปท.พัฒนาระบบให้บริการเรียกเก็บเงินผ่านระบบพร้อมเพย์ ระบบกลางพร้อมบริการ 17 ก.พ.นี้
15 ก.พ. 2561

ธปท.พัฒนาระบบให้บริการเรียกเก็บเงินผ่านระบบพร้อมเพย์ ระบบกลางพร้อมบริการ 17 ก.พ.นี้น.ส.สิริธิดา พนมวัน ณ อยุธยา ผู้ช่วยผู้ว่าการ สายนโยบายระบบการชำระเงินและเทคโนโลยีทางการเงิน ธนาคารแห่งประเทศไทย (ธปท.) เปิดเผยว่า สถาบันการเงินในไทย และบริษัท เนชั่นแนล ไอทีเอ็มเอ๊กซ์ ได้ร่วมกันพัฒนาบริการเรียกเก็บเงิน (Request to Pay) ผ่านระบบพร้อมเพย์ เพื่อต่อ ยอดบนโครงสร้างพื้นฐานของระบบพร้อมเพย์ที่มีมาตรฐานโดยระบบกลาง ซึ่งจะพร้อมให้บริการตั้งแต่วันที่ 17 ก.พ.นี้ และธนาคารจะทยอยให้บริการต่อไปสำหรับบริการใหม่นี้จะช่วยให้ร้านค้าและภาคธุรกิจสามารถส่งข้อความแจ้งไปยังผู้ซื้อเพื่อขอให้ชำระเงิน ซึ่งจะช่วยอำนวยความสะดวกแก่ผู้ประกอบธุรกิจ ร้านค้ารายย่อย รวมถึงร้านค้าออนไลน์ให้มีช่องทางเรียกเก็บเงินและรับชำระเงินได้สะดวกรวดเร็วมากขึ้น ขณะที่ประชาชนจะได้รับความสะดวกในการชำระเงินผ่านช่องทางอิเล็กทรอนิกส์ที่หลากหลายมากขึ้นทั้งนี้ ผู้ที่จะใช้บริการเรียกเก็บเงินผ่านระบบพร้อมเพย์ทั้งการส่งแจ้ง และการรับแจ้งสามารถลงทะเบียนพร้อมเพย์และเปิดใช้บริการตามช่องทางที่ธนาคารกำหนด